**Ministru kabineta rīkojuma projekta**

**„Par darbības programmas ,,Izaugsme un nodarbinātība” projektu 2014.-2020.gada plānošanas periodam“ sākotnējās ietekmes novērtējuma ziņojums** (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas ,,Izaugsme un nodarbinātība” (turpmāk – darbības programma) projekts ir virzāms Ministru kabinetā (turpmāk – MK) apstiprināšanai, pamatojoties uz MK 2013.gada 4.jūnija rīkojuma Nr.230 “Par Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.–2020.gadā Latvijā” 2.punktu.  Darbības programma ir izstrādāta saskaņā ar:  - Eiropas Parlamenta un Padomes 2013.gada 17.decembra regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr.1083/2006 (turpmāk – Regula Nr.1303/2013);  - Eiropas Parlamenta un Padomes 2013.gada 17.decembra regulu (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Ieguldījums izaugsmei un nodarbinātībai” un ar ko atceļ Regulu (EK) Nr.1080/2006 (turpmāk – Regula Nr. 1301/2013);  - Eiropas Parlamenta un Padomes 2013.gada 17.decembra regulu (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006(turpmāk – Regula Nr. 1304/2013);  - Eiropas Parlamenta un Padomes 2013.gada 17.decembra regulu (ES) Nr.1300/2013 par Kohēzijas fondu un ar ko atceļ Padomes Regulu (EK) Nr.1084/2006(turpmāk – Regula Nr. 1300/2013). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Finanšu ministrijas izstrādāto Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.–2020.gadā Latvijā (izskatīta MK 2013.gada 4.jūnija sēdē; protokols Nr.33 22.§; TA-939), Finanšu ministrijai uzdots sadarbībā ar Zemkopības ministriju, Pārresoru koordinācijas centru, atbildīgajām nozaru ministrijām un Valsts kanceleju, konsultējoties ar sociālajiem, sadarbības, nevalstiskā sektora un reģionālajiem partneriem, izstrādāt un finanšu ministram iesniegt noteiktā kārtībā MK Partnerības līgumu un Eiropas Sociālā fonda (turpmāk – ESF), Eiropas Reģionālās attīstības fonda (turpmāk – ERAF) un Kohēzijas fonda (turpmāk – KF) darbības programmu “Izaugsme un nodarbinātība”.  Darbības programma ir nacionāla līmeņa plānošanas dokuments, kas iezīmē Latvijai piešķirto ESF, ERAF un KF finansējumu. Darbības programma ir izstrādāta, balstoties uz Nacionālajā attīstības plānā 2014.–2020.gadam identificētajām tautsaimniecības vajadzībām un noteiktajiem uzdevumiem. Darbības programmā tiek norādīti prioritārie virzieni, tematiskie mērķi un investīciju prioritātes, kur identificējami konkrēti sasniedzamie mērķi, plānotais finansējuma apmērs un atbilstošs nacionālais līdzfinansējums. Katram prioritārajam virzienam tiek noteikti rādītāji (finanšu, iznākuma un rezultāta), uz kuriem balstoties tiks vērtēts darbības programmas īstenošanas progress virzībā uz mērķu sasniegšanu un kas tiks izmantoti kā pamats ES fondu izpildes uzraudzībai, izvērtēšanai un pārskatīšanai.  Saskaņā ar MK 2014.gada 17.februāra rīkojumu Nr.71 “Par darbības programmas “Izaugsme un nodarbinātība" projektu 2014.–2020.gada plānošanas periodam (LV OP 2014/36.2.)” darbības programma tika apstiprināta iesniegšanai Eiropas Komisijai. Darbības programma, pamatojoties uz Vispārīgās regulas[[1]](#footnote-1) 14.panta ceturto daļu, 2014.gada 4.martā tika oficiāli iesniegta Eiropas Komisijā, izmantojot Eiropas Komisijas SFC 2014 sistēmu. 2014.gada 13.maijā[[2]](#footnote-2) tika saņemti oficiālie Eiropas Komisijas komentāri par Latvijas iesniegto darbības programmu.  Eiropas Komisijas būtiskākie komentāri ir par specifisko atbalsta mērķu (turpmāk – SAM) un to rezultātu precizēšanu:  Nav pietiekami plaši atspoguļoti 3.tematiskā mērķa “Mazo un vidējo komersantu konkurētspēja” (turpmāk – 3.tematiskais mērķis) rādītāji, kas raksturotu izaugsmes kvalitāti (t.i., raksturotu produktivitāti, novatorismu, konkurētspēju u.tml.). Vienlaikus nepieciešams finansējuma uzņēmējdarbības infrastruktūrai samazinājums no pašreizējiem 28% no kopējā 3.tematiskā mērķa finansējuma apjoma līdz 16% (max 20%). Tāpat Eiropas Komisija savos komentāros norādījusi uz nepieciešamību atbalsta pasākumu pārstrukturēšanai starp 1.tematisko mērķi “Pētniecības, tehnoloģiju attīstība un inovācijas” (turpmāk – 1.tematiskais mērķis) un 3.tematisko mērķi, kā arī 3.tematiskā mērķa pārstrukturēšana, skaidrāk aprakstot 3.tematiskā mērķa instrumentus un atbalstāmās darbības. Papildus Eiropas Komisija aicina to pārstrādāt piedāvājumu un pamatojumu tūrisma atbalstam. Vienlaikus Eiropas Komisija neformālās diskusijas laikā ir uzsvērusi, ka kultūras, sporta un tūrisma infrastruktūras objektu kopējo izmaksu limits nedrīkst pārsniegt 5 milj. EUR un attiecīgi, ja vienā teritorijā ir vairāki funkcionāli nodalīti infrastruktūras objekti, finansējuma ierobežojums attiecas uz katru no tiem atsevišķi.  Attiecībā uz augstākās izglītības SAM Eiropas Komisija piedāvā pārgrupēt atbalstu – mazināt fragmentāciju, stiprināt pārvaldību, atbalstīt personāla attīstību, kas notiek sasaistē ar internacionalizāciju. Attiecībā uz priekšlaicīgu mācību pārtraukšanu (NEETs), Eiropas Komisija norāda, ka jāsagaida pētījuma rezultāti, lai varētu plānot turpmāko atbalstu, attiecīgi šobrīd konkrētu atbalsta veidu norādīšana darbības programmā nav atbalstāma.  Būtiskākie precizējumi darbības programmā ietver:   1. Atbilstoši Eiropas Komisijas komentāriem par 3.3.1.SAM, precizētais darbības programmas priekšlikums fokusējas uz infrastruktūras attīstības, nevis biznesa attīstības konceptu. 2. Precizēts 5.6.1.SAM “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu”, paredzot degradēto teritoriju revitalizāciju Rīgas pilsētā, attiecīgi veicot ieguldījumu maza mēroga sabiedriskos objektos. 3. Attiecībā uz enerģētiku un vides atbalsta pasākumiem, ņemta vērā Eiropas Komisijas prasība neierobežot atjaunojamo energoresursu izmantošanas iespēju un vides sektoram novirzītais finansējuma apjoms palielināts, lai izpildītu vides direktīvu *acquis* prasības. 4. Atbilstoši Eiropas Komisijas komentāram, lai nodrošinātu pārredzamāku Eiropas Savienības stratēģijas “Eiropa 2020” mērķu sasniegšanu, 7.prioritārais virziens “Nodarbinātība, darbaspēka mobilitāte un sociālā iekļaušana” (turpmāk – 7.prioritārais virziens) tiek sadalīts divos: 7.prioritārajā virzienā atbalsts nodarbinātības un darba spēka mobilitātes problēmu risināšanai un jauns 9.prioritārais virziens “Sociālā iekļaušana un nabadzības apkarošana”, kas vērsts uz atbalstu sociālās iekļaušanas jomā. 5. Būtiski tika pārstrādāts atbalsts augstākajai izglītībai, sadalot iepriekš plānotos SAM, kas nodrošināja atbalsta novirzīšanu četros virzienos – studiju programmu fragmentācijas mazināšanai, akadēmiskā personālā  kapacitātes stiprināšanai, augstākās izglītības iestāžu labākās pārvaldības nodrošināšanai un atbalstam EQAR aģentūrai izvirzīto prasību izpildei. Minēti pasākumi  atbilst ES padomes rekomendācijai, kas nosaka paātrināt augstākās izglītības reformas ieviešanu. 6. Pilnveidots atbalsts skolēnu iesaistei vispārējās izglītības procesā un noturēšanai, sadalot atbalstu divos virzienos – atbalsts NEET jauniešiem un atbalsts priekšlaicīgu skolu pamešanas gadījumu samazināšanai. 7. Veselības ministrijas plānotais atbalsts veselības pakalpojumu pieejamības un kvalitātes nodrošināšanai tika būtiski pārstrādāts, nodrošinot tā atbilstību reformai veselības jomā. 8. Izrietoši no precizējumiem SAM iznākuma rādītājos, izpildes ietvara tabulās ir precizētas izvirzītās starpposma un mērķa vērtības. |
| 3. | Projekta izstrādē iesaistītās institūcijas | Darbības programmas izstādē tika iesaistītas visas atbildīgās ministrijas, Valsts kanceleja, kā arī sociālie un sadarbības partneri, proti, Ekonomikas ministrija, Tieslietu ministrija, Vides aizsardzības un reģionālās attīstības ministrija, Satiksmes ministrija, Zemkopības ministrija, Veselības ministrija, Labklājības ministrijas, Valsts kanceleja, Kultūras ministrija, Izglītības un zinātnes ministrija, Pārresoru koordinācijas centrs, Latvijas Pašvaldību savienība, Latvijas lielo pilsētu asociācija, biedrība „Latvijas Pilsoniskā alianse”, Latvijas darba devēju konfederācija, plānošanas reģioni, u.c. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās ES fondu investīcijas 4,4 miljrd. EUR apmērā laika posmā no 2014. līdz 2020.gadam, tiesiskais regulējums pozitīvi ietekmēs visas tautsaimniecības jomas, jo īpaši pētniecības, informācijas komunikāciju tehnoloģiju, uzņēmējdarbības, enerģētikas, vides, transporta, nodarbinātības, sociālās iekļaušanas un izglītības jomās, kā arī minētās investīcijas veicinās teritoriju līdzsvarotu attīstību.  Detalizētāks ES fondu finansējuma sadalījums tiks ietverts darbības programmas papildinājumā, kā arī pakārtotos MK noteikumos par specifisko atbalsta mērķu īstenošanu. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | |
| Tieša ietekme uz valsts un pašvaldību budžetiem tiks vērtēta, izstrādājot MK noteikumus par specifisko atbalsta mērķu īstenošanu. | | |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Specifisko atbalsta mērķu ieviešanu regulēs MK noteikumi par specifisko atbalsta mērķu īstenošanu, kas tiks izstrādāti atbilstoši darbības programmas papildinājumā ietvertajam laika grafikam līdz 2017.gada 31.decembrim.  Ņemot vērā iepriekš minēto, nepieciešams atzīt par spēku zaudējušu MK 2014.gada 17.februāra rīkojumu Nr.71 “Par darbības programmas "Izaugsme un nodarbinātība" projektu 2014.–2020.gada plānošanas periodam”, kas ir zaudējis aktualitāti, jo darbības programmu ar veiktajiem precizējumiem nepieciešams atkārtoti virzīt apstiprināšanai MK. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | |
| 1. | | Saistības pret Eiropas Savienību | | | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006. | | | | |
| 2. | | Citas starptautiskās saistības | | | Nav | | | | |
| 3. | | Cita informācija | | | Nav | | | | |
| **1.tabula**  **Tiesību akta projekta atbilstība ES tiesību aktiem** | | | | | | | | | |
| Attiecīgā ES tiesību akta datums, numurs un nosaukums | | | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. | | | | | | |
| A | | | B | | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 26.panta 2. un 4.punkts | | | Rīkojuma projekta 1.punkts un 2.2.apakšpunkts | | | | Ieviests. | | Nav attiecināms |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | | Projekts šo jomu neskar. | | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | | | | |
| Cita informācija | | | Nav | | | | | | |
|  | | | | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | Projekts šo jomu neskar. | | | | | |
| A | | | | B | | | | C | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
|  | | | |  | | | |  | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | | Projekts šo jomu neskar. | | | | | |
| Cita informācija | | | | Nav | | | | | |
|  | | | |  | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Sabiedrības pārstāvji varēja līdzdarboties darbības programmas izstrādē, sniedzot atzinumu par to pēc izsludināšanas Valsts sekretāru sanāksmē, piedalīties sabiedriskajā apspriedē, sniegt atzinumus saskaņošanas procesā un piedalīties MK sēdē. | | | | |
| 2. | Sabiedrības līdzdalība projekta izstrādē | | | | Finanšu ministrijas 2013.gadā darbības programmai rīkoja sabiedriskās apspriedes procedūru, kurā piedalījās plašs ieinteresēto pārstāvju loks, t.sk. plānošanās reģionu pārstāvji, asociāciju un biedrību pārstāvji, pašvaldību pārstāvji utt., kuras laikā tika dota iespēja sabiedrības pārstāvjiem izteikt komentārus un priekšlikumus par darbības programmu.  Papildus darbības programmas izstrādes procesā tika organizēts vairāk nekā 30 tematisko diskusiju, kā arī nodrošināta dalība vairākās pašvaldību un partneru rīkotās konferencēs, kurās partneri un ieinteresētās personas un organizācijas izteikušas gan savus iebildumus, gan priekšlikumus. Papildus minētajam sabiedrības pārstāvji tika informēt par veiktajiem precizējumiem darbības programmā Eiropas Savienības struktūrfondu un Kohēzijas fonda pagaidu uzraudzības komitejas ietvaros. | | | | |
| 3. | Sabiedrības līdzdalības rezultāti | | | | Partneru un ieinteresēto personu un organizāciju izteiktie iebildumi, gan priekšlikumi, tika izanalizēti un attiecīgi iestrādāti darbības programmā. | | | | |
| 4. | Cita informācija | | | | Nav | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fonda vadībā iesaistītās institūcijas saskaņā ar Eiropas Savienības struktūrfondu un Kohēzijas fonda 2014.–2020.gada plānošanas perioda vadības likumā noteikto. |
| 2. | Projekta izpildes ietekme uz pārvaldes funkcijām un pārvaldes institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav. |

Finanšu ministrs A. Vilks

Vīza: Valsts sekretāre B.Bāne

29.08.2014. 09:20

2191

I.Kudrjašova

Finanšu ministrijas Eiropas Savienības fondu

stratēģijas departamenta

Cilvēkresursu un publisko investīciju

plānošanas nodaļas referente

tālr.: 67083879

e-pasts: Ineta.Kudrjasova@fm.gov.lv

1. EIROPAS PARLAMENTA UN PADOMES REGULA (ES) Nr.1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Padomes Regulu (EK) Nr.1083/2006 [↑](#footnote-ref-1)
2. EK 2014.gada 13.maija vēstule DGREGIO/WD Ares (2014) 1143918 [↑](#footnote-ref-2)